钦定古今图书集成/历象汇编/岁功典/第058卷 > 秋色赋 黄滔
## 钦定古今图书集成/历象汇编/岁功典/第058卷 > 秋色赋 黄滔

“白帝承乾，乾坤悄然。”潘岳乃惊素发，感流年，抽彩笔，
叠花笺，驱走群言，写抑郁之怀矣；搜罗万象，赋萧条
之景焉。于时凄凄漠漠，零露蒙作；杳杳冥冥，劲风吹
成。或青山兮薄暮，或绿野兮新晴。昨日金舆，天子自
西郊而迎入；此时火斾祝融，指南极以遄征。于是踆
乌减赫，顾兔添明，地上落红蕖之态，烟中吟玉笛之
声。华岳峰高，染莲花而翠活；湘川树老，换枫叶以霞
生。愈碧吴山，偏清汉水。松柏风高兮岁寒出，梧桐蝉
急兮烟翠死。衡阳落日，和旅雁以飞来；剑阁中宵，逐
哀猿而啸起。遂使隋堤青恨，吴岭绿愁。庐阜之蟾开
石面，钱塘之雪入涛头。空三楚之暮天，楼中历历；满
六朝之故地，草际悠悠。鱼美东鲈，兽“狞西虎。送鸾扇
之藏箧，迎蛛丝之织户。海上而轻笼皓月，皎洁成冰；
陇头而惹著阴云，苍茫欲雨。斯则寒暑推移，衰荣可
知。金生火死，菊换兰萎。岂惟自遐及迩，穷高极卑。上
澄鹊汉以清浅，东莹鳌洲而渺弥。数声之元鹤惊时，
九皋摇落；一夜之新霜扑处，百卉离披。”是时坐客闻